सरकारी फाइलों में फंसा है झवेरी बाजार का सुरक्षा प्लान  
बॉम्बे बुलियन एसोसिएशन ने तीन साल पहले बाज़ार के अंदर सुबह नौ बजे से रात के नौ बजे तक नो पार्किंग ज़ोन बनाने का प्रस्ताव दिया था।
आतंक से दहले झवेरी बाज़ार की सुरक्षा का प्लान सरकारी दफ्तर में फंसा हुआ है। बॉम्बे बुलियन एसोसिएशन ने तीन साल पहले बाज़ार के अंदर सुबह नौ बजे से रात के नौ बजे तक नो पार्किंग ज़ोन बनाने का प्रस्ताव दिया था। प्रस्ताव में पांच ख़ास जगहों से एन्ट्री दी गई थी जहां से दो किलोमीटर के इस बाज़ार में लोग आ जा सकें।   इन पांच एन्ट्री प्वाइंट पर पांच सुरक्षा चौकी बनाने की मांग थी जहां हथियारबंद पुलिस वालों को वॉकी टॉकी से लैस होकर तैनात करने की योजना थी लेकिन ये प्रस्ताव बीएमसी से पास होने के बाद अब आरटीओ में फंसा है। आरटीओ का कहना है कि अगर नो पार्किंग होगा तो मुंबादेवी और झवेरी बाज़ार आने वाली इतनी सारी गाड़ियां कहां जाएंगी   ?